open-index/open-wikipedia-markdown huggingface dataset:
Uno dei tanti

**«Uno dei tanti»** er en italiensk sang, skrevet av Carlo Donida (melodi) og Giulio «Mogol» Rapetti (tekst).

Versjonen til Joe Sentieri ble utgitt på single i 1961.

Den engelske teksten ble skrevet av Jerry Leiber og Mike Stoller. Engelsk tittel er «I (Who Have Nothing)». Amerikanske Ben E. King spilte den inn. Leiber og Stoller produserte også singlen til King (Atco) og anvendte backingsporet fra Sentieris plate (med orkester dirigert av Luis Enriquez Bacalov). 

Sangen var med i musikkrevyen *Smokey Joe's Café*.

## Engelskspråklige versjoner
*Versjonen til Shirley Bassey (produsert av George Martin) ble utgitt i 1963 Bassey fremfører sangen på nesten hver eneste konsert hun gir, og den er med på flere av hennes samlealbumer, innbefattet *I Am What I Am* med the London Symphony Orchestra og på albumet, *La Mujer* (1989), hvor hun synger den på spansk («Hoy No Tengo Nada»). Hun har også vært instrumental i å gjøre Donidas musikk kjent hos et engelskspråklig publikum ved å ordne for oversettelser fra italiensk. Bassey har opptrådt med Donida (som har dirigert sin egen musikk) på italiensk TV.
*Brook Benton
*Petula Clark
*Joe Cocker
*Neil Diamond
*Roberta Flack & Donny Hathaway
*Hodges, James & Smith
*Jedi Mind Tricks
*Katherine Jenkins 
*Linda Jones
*Tom Jones
*Gladys Knight. Hennes coverversjon ble utgitt på en danceremix-EP i CD-format i 2012
*Terry Knight and the Pack
*Al Kooper
*Liquid Smoke
*Little Milton
*Manfred Mann's Earth Band. Utgitt på singlen Bronze 103&nbsp;819 i 1981
*Liza Minnelli
*Normie Rowe
*Signs of Rozetta, hiphop-trio. Gjorde en versjon av sangen i 2011 som ble populær i Connecticut og har blitt hørt på YouTube.
*Sam Sorono (1950-2008)
*The Spectres, som senere ble Status Quo 
*Sylvester
*Ukulele Orchestra of Great Britain
*Luther Vandross & Martha Knight
*Vassilikos fra Raining Pleasure 
*Warhorse

## På TV
*Nylige tolkninger innbefatter de med vinneren av *[[American Idol]]*, Jordin Sparks; Nikki Kerkhoff, vinner av *Idols 4* (den nederlandske versjonen av *Pop Idol*) og den irske auditionisten i britiske *The X Factor UK*, Mary Byrne.
*Jordin Sparks fremførte sangen under *British Invasion Week* i sjette sesong av *American Idol*.
*Haley Reinhart sang den i sesong ti av *American Idol* i Top 4-runden og mottok stående ovasjoner fra dommerne og et øyeblikkelig kritisk bifall fra både anmeldere og publikum.

## Norsk versjon
C.C. Bøyesen har skrevet en norsk tekst. På norsk bærer den tittelen «Jeg».

### Innspilling
*Karin Krog. Utgitt på singlen Triola TN-465 i 1967.

## Listeplasseringer

## Referanser
Omund Bjørnsen Birkeland

**Omund Bjørnsen Birkeland** (født 1786, døpt 30. april, død 14. april 1862) var en norsk bonde og eidsvollsmann fra Nord-Audnedal i Vest-Agder. Han var underjeger ved Vesterlenske infanteriregiment i tiden før 1814. I 1814 ble han valgt til utsending fra regimentet til riksforsamlingen på Eidsvoll. Der var han lite aktiv i forhandlingene, men det er usikkert hvilket parti han tilhørte. Noen ganger stemte han med Falsen og andre ganger med unionisten Omsen.

Alle bygningene fra 1814 er borte på gården i dag.

## Referanser


## Litteratur
* Tallak Lindstøl: *Stortinget og Statsraadet 1814-1914*. Kristiania, 1914
* Mari Olafson Lundemo: *Omund Bjørnsen Birkeland og Birkeland gård på Konsmo*; i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 325-326. ISBN 978-82-02-44564-5.
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
* 
*  Omund Bjørnsen Birkeland hos Eidsvoll 1814
Peder Paulsen Balke

**Peder Paulsen Balke** (født 4. mai 1779, død 6. september 1840) var en norsk soldat, bonde og eidsvollsmann fra Østre Toten.

Balke var dragon i Søndenfjeldske Dragonregiment i 1801, korporal fra 1808 til 1814. I 1808 ble han utkommandert til Kongsberg og deltok i felttoget mot den svenske invasjonsstyrken i 1814.

I 1814 var han utsending fra regimentet sitt til Riksforsamlingen på Eidsvoll sammen med rittmester Eilert Waldemar Preben Ramm. Balke stemte med Selvstendighetspartiet, men tok aldri ordet selv.

Balke overtok farsgården Østre-Søndre Balke (Kjørkje-Balke eller Nerstuggua) på Østre Toten i 1813 og drev denne til sin død. Gården ble i 1923 fredet av Riksantikvaren.

Han var gift med Mari Andersdatter fra gården Øvre Balke. Niels Fredriksen Dyhren, også eidsvollsmann, var hans svoger, gårdbruker og nabo. 
Ole Larsen Hammerstad var Balkes brorsønn og ble stortingsmann i perioden 1851–1869.

Balke er begravet i familiegrav ved Balke kirke.

## Se også
* Balke

## Referanser


## Eksterne lenker
* 
*  Peder Paulsen Balke hos Eidsvoll 1814
Zona Norte (Rio de Janeiro)

**Zona Norte** (portugisisk for Nordsonen) er et geografisk område i Rio de Janeiro i Brasil.

## Bydeler
Det inneholder bydelene Abolição, Acari, Água Santa, Aldeia Campista, Alto da Boa Vista, Anchieta, Andaraí, Bancários, Barros Filho, Benfica, Bento Ribeiro, Bonsucesso, Brás de Pina, Cachambi, Cacuia, Caju, Cavalcante, Cidade Universitária, Cocotá, Coelho Neto, Colégio, Complexo do Alemão, Complexo da Maré, Cordovil, Costa Barros, Del Castilho, Encantado, Engenheiro Leal, Engenho de Dentro, Engenho da Rainha, Engenho Novo, Freguesia da Ilha, Galeão, Grajaú, Guadalupe, Higienópolis, Honório Gurgel, Inhaúma, Irajá, Jacarezinho, Jacaré, Jardim América, Jardim Carioca, Jardim Guanabara, Lins de Vasconcelos, Madureira, Manguinhos, Maracanã, Marechal Hermes, Maria da Graça, Moneró, Méier, Olaria, Oswaldo Cruz, Parada de Lucas, Parque Anchieta, Parque Colúmbia, Pavuna, Penha, Penha Circular, Piedade, Pilares, Pitangueiras, Portuguesa, Praia da Bandeira, Praça da Bandeira, Quintino Bocaiúva, Ramos, Riachuelo, Ribeira, Ricardo de Albuquerque, Rio Comprido, Rocha, Rocha Miranda, Sampaio, São Cristóvão, São Franscisco Xavier, Tauá, Tijuca, Todos os Santos, Tomás Coelho, Triagem, Turiaçu, Vasco da Gama, Vaz Lobo, Vicente de Carvalho, Vila da Penha, Vila Isabel, Vila Kosmos, Vista Alegre og Zumbi.
Microplast

**Microplast** var en norsk fabrikant av plastkomponenter. 

Virksomheten ble etablert i Stjørdal i 1968 av Olav Bakken, som begynte med sprøytestøping i sin egen kjeller på Stokkmoen. Microplast ble utvidet til nye fabrikklokaler på Tangmoen i 1971 og 1977 og på Tangen i 1991. På det meste var det 60 ansatte i Microplast AS og datterselskapet Mipa AS i Alvdal (nedlagt i 2002).

I 2013 gikk Microplast AS sammen med plastdivisjonen i svenske IV Group, Industriverktøy AS i Leksvik, og dannet IV Microplast AS. Fabrikken i Stjørdal ble opprettholdt frem til 2014/2015, da produksjonen ble flyttet til Leksvik. Da IV Group besluttet å flytte produksjonen, hadde fabrikken i Stjørdal 26 ansatte, og hatt lav lønnsomhet over flere år.

## Referanser
São Cristóvão (Rio de Janeiro)

**São Cristóvão** er en historisk bydel i Zona Norte i Rio de Janeiro. Innbyggerne er hovedsakelig fra middelklassen og arbeiderklassen.

São Cristóvão hadde 26&nbsp;510 innbyggere i 2010. Arealet er på 4,11 km².

## Referanser
Berliner Weisse

**Berliner Weisse** er et overgjæret øl av bygg og hvete. Begrepet er beskyttet som ordmerke av *Verband der Berliner Brauer* – Berlins bryggeriforening. Ølet blir idag for det meste drukket i kombinasjon med søt fruktsirup (*Weisse mit Schuss*) og er en typisk drikk i Berlin og Brandenburg. Det drikkes gjerne gjennom sugerør. Ølet har sin opprinnelse fra 1600-tallet.
## Bildegalleri

Fil:BerlinerWeisse.jpg|Berliner Weisse med bringebærsirup..
Fil:Berlinerweisse.jpg|..og med myskesirup, en urt i maurefamilien 

## Referanser
Noah Munck

**Noah Munck** (født 3. mai 1996) er en amerikansk skuespiller. Han er mest kjent for sin rolle som Gibby Gibson på iCarly. Han  spiller en gutt som er venn med hovedpersonene «Carly», «Sam» og «Freddy». Han pleier ofte å henge med dem eller hjelpe dem. Icarly sendes på Nickelodeon eller Viaplay .

## Eksterne lenker
*  
*
Guanabara

**Guanabara** var en delstat i Brasil fra 1960 til 1975. Dens landområde bestod av byen Rio de Janeiro, etter at hovedstaden ble flyttet til Brasília i 1960. Den var oppkalt etter Guanabarabukten.
USS «Houston» (CA-30)

**USS «Houston» (CA-30)** (opprinnelig **CL-30**) var en amerikansk krysser av Northampton-klassen. Hun ble sjøsatt i 1929 og var det andre skipet som bar navnet «Houston».  Hun ble bygget ved Newport News Shipbuilding & Drydock Company i Newport News i Virginia. «Houston» var også favorittskipet til den amerikanske presidenten Franklin D. Roosevelt, og hadde derfor egen bar og orkester ombord, samt andre fasiliteter til bruk for presidenten når han var ombord.

## ABDA-COM
«Houston» befant seg ikke ved Pearl Harbor ved det japanske angrepet på marinebasen den 7. desember 1941, men var på vei til Darwin i Australia for å tilslutte seg til en flernasjonal alliert flåte, kalt ABDA-COM (American-British-Dutch-Australian Command), som bestod ov om lag 15 skip fra de ulike nasjonene. Flåtens operasjonsområde var Stillehavet, og skulle blant annet drive patruljetjeneste for å hindre at de japanske styrkene skulle kunne invadere nederlandsk Øst-India. Dessverre fungerte kommunikasjonen mellom de ulike lederne i flåten dårlig, fordi alle hadde sine egne meninger om hvordan flåten skulle operere, og mange av flåtens skip ble senket uten at de klarte å påføre sine japanske fiender store tap.

## Slaget om Sunda-stredet
Den 28. mars 1942 var  bare den amerikanske krysseren USS «Houston», den nederlandske krysseren HNLMS «Evertsen» og den australske krysseren HMAS «Perth» de gjenværende skipene i flåten. Resten av fartøyene hadde blitt senket i slaget om Javahavet, og nederlaget for den flernasjonale flåten var totalt. De tre gjenværende skipene forsøkte å flykte, men natten til 1. mars 1942 seilte de rett inn i en japansk landgangs flåte med mer enn 20 krigsskip og 50 troppeskip. «Perth», som ledet formasjonen, åpnet ild mot japanerne før de allierte hadde innsett hvor stor den japanske flåtestyrken egentlig var. I løpet av timene som fulgte ble «Perth» raskt senket, og gikk ned med 353 mann av det opprinnelige mannskapet på 681. «Houston» hadde blitt rammet av bombefly under slaget i Javahavet, og av den grunn var bare seks av de ni 20&nbsp;cm kanonene i stridsdyktig tilstand. Dette svekket naturligvis hennes ildkraft, og etter noen få timer var skipet så sønderskutt at mannskapet måtte forlate skipet. Hun gikk ned med baugen først, med intense flammer herjende på dekk. Av de 1061 sjømennene ombord, overlevde bare 368. Disse havnet senere i japansk fangenskap, hvor mange også omkom. De japanske tapene var på fem senkede fartøyer, som alle hadde blitt senket av sine egne skip i forvirringen som oppstod.

«Evertsen», som lå noen mil lenger bak, oppdaget kanonilden, og forsøkte å flykte fra kampene. I stedet seilte hun rett inn i to japanske kryssere, som gjennom en kraftig ildgivning nærmest ødela skipet. Med flammer over hele akterdekket klarte likevel «Evertsen» å komme seg unna, men sank ikke lenge etter. Sjøfolkene som overlevde infernoet, ble tatt til fange noen dager senere.

## Eksterne lenker
* 
*  USS «Houston» (CA-30)
Geir Schau

**Geir Schau** (født 1960) er en norsk programleder, forfatter òg biloppretter med fagbrev. Han jobber i Radio Norges morgenshow *[[Morgenklubben med Loven & Co]]*. Han har også en podkasten *Langkjøring med Geir Schau*, sammen med Bo-André Hagen.

## Bakgrunn
Geir Schau vokste opp på Manglerud i Oslo. Han var barndomskamerat med gitaristen Marius Müller. Han er utdannet biloppretter, og gikk i lære hos Møller på Lørenskog. Mens han jobbet med revyer på Manglerud. Etter det jobbet han på bilverksted i Sagveien. Han jobbet også som selvstendig næringsdrivende og hadde eget oppretterverksted i Grenseveien 69 på Ensjø.

I perioden 1976 - 1981 lagde NRK  et program som ble hetene "Flimra" der flere ungdommer ble intervjuet med noen års mellomrom, for å fange utviklingen på film.  Geir Schau var en av dem forteller om livet som ung gutt på Manglerud, samtidig som han reagerer på ting han har sagt noen år tidligere. Til tross for at siste innspilling var i 1981, så klarte ikke NRK å sende dette før i 1984. "Flimra - Reise i i tid" Geir har i ettertid sagt at samme kveld som dette ble sendt dro alle som medvirket i programmet på FunPub på Karl Johan  for å feire TV-debuten. Mange av gjestene hadde jo sett dette på TV tidligere på kvelden, og plutselig ble han behandlet som en rockestjerne. Et godt eksempel på effekten av én kanal.

## Underholdning
Geir begynte allerede i NRK Radio 1986, da som frilans. Rune Gokstad og Jon Henriksen hadde et radioprogram som hadde navnet *Stereotypene* med humorinnslag, Geir hadde en rollen som prøvehopper i forbindelse for OL på Lillehammer. 

Geir har også vært tillitsvalgt i NRK for Norsk Journalistlag.

Utover 1990-tallet ble Schau kjent som "Glenn Rodney Skog", en fiktiv vulgær bilmekaniker som var med i *[[Herreavdelingen]]* sammen med Finn Bjelke med spalten "fire hjul i svingen" da jobbet han i NRK Fjernsyn der han spilte diverse roller i *[[Direkte lykke]]*, *[[Bombay Surprise]]* som kjørelærer og filantropen "Henning", og har hatt diverse roller i *[[Søsterens verden]]* som gikk i Smørøyet.

Utover 2000-tallet spilte Geir den håpløse kjæresten til Anne-Kat. Hærland "Geir" i *[[Bla, bla, bla]]*, og reiseprogrammet *[[Palme ved reisens slutt]]* i NRK. Senere hadde Schau rollen som "Dankertsen" filmene *[[Fridtjofs jul]]* med Øivind Blunck i hovedrollene. Geir spilte bilmekaniker i TV Series *[[Alle sammen sammen]]* som gikk mellom 2014 og 2016.

Han hadde en liten rolle i filmene, *[[Børning 2]] og [[Børning 3]]*.   

Høsten 2009 begynte Schau i Radio Norge i Morgenklubben med Loven & Co. November 2020 startet Schau opp med motorpodkasten *Langkjøring med Geir Schau*, sammen med Bo-André Hagen.

## Bok utgivelser

Schau er også forfatter av humorbøkene *Geirs juleevangelium*, *Geirs groviser*, *Geir hyttegroviser* og *Geirs folkeeventyr*.

## Referanser


## Eksterne lenker
*
Den mørke sannheten

***Den mørke sannheten*** er en roman av Margit Sandemo fra 2001. Originalens tittel var «*Den mörka sanningen*». Den ble første gang trykket i Norsk Ukeblad, før den i 2008 ble innlemmet som bok nr. 43 i serien «*Margit Sandemos beste føljetonger*».  Romanen omhandler Cornelia, som husker veldig lite fra sin barndom, og spesielt fra sin stemors hjemsted, hvor hun tilbrakte mye tid som lite barn. Det lille hun husker fra barndommen er uhyggelig og skremmende. Bare barndomskameraten Jon, minnes hun med glede og trygghet. Da hele slekten til slutt samles igjen under et bryllup, kommer minnene til Cornelia tilbake, og hun innser at hun som lite barn var vitne til et mord. Da noen prøver å ta henne av dage, innser hun at hun må få hjelp til å rekonstruere hukommelsen.  Romanen er skrevet i ren Sandemo-stil med mord, kjærlighet og intriger.

## Utgivelser
* *Margit Sandemos beste føljetonger*, nr. 43, Dobbeltbok, Schibsted Forlag 2008 ISBN 978-82-516-3154-9
Legenden om den øde skogen

«***Legenden om den øde skogen***» er en roman av Margit Sandemo fra 1993. Originalens tittel var «*Skimrande vårar*». Den ble utgitt som bok i paperback av Bladkompaniet, men også trykket i en forkortet utgave i ukebladet Allers sommeren 1993. 

Boken omhandler Juliane og hennes fem søsken, som blir alene med faren på et småbruk langt inne i skogen, da moren dør. Faren er en dyktig bonde, men han er streng og egoistisk, og forlater barna for å dra til bygda for å finne et nytt kvinnfolk som kan styre gården sammen med ham. Han omkommer på veien, og barna er overlatt til seg selv.  Midt opp i denne situasjonen får barna hjelp av en mystisk fremmed i skogen. En fremmed som barna først tror er Skogguden, men som etterhvert viser seg å være et illegetimt barn av en rik storbonde i byen. Kjærlighet oppstår mellom Juliane og denne mystiske fremmede, og sakte, men sikkert løser forholdene seg for alle til det beste. Boken ble i 2008 gitt ut i serien «Margit Sandemos beste føljetonger».

## Utgivelser i utvalg
* «Legenden om den øde skogen», Bladkompaniet 1993, ISBN 82-509-2947-0
* «Margit Sandemos beste føljetonger nr.44» Dobbeltbok, Schibsted Forlag 2008, ISBN 978-82-516-3154-9
FiksGataMi

**FiksGataMi** er et nettsted for å hjelpe folk til å rapportere problemer, vise, eller diskutere lokale problemer de har funnet i sitt område ved ganske enkelt å finne dem på et kart. Brukere kan melde problemer uten å tenke på hvilken offentlig myndighet som er ansvarlig for å løse det.

Flere kommuner har benyttet seg av løsningen for sine innbyggere, mens andre har egne løsninger og allikevel mottar  innmeldinger fra FiksGataMi.

## Forskjellige typer innrapporteringer

FiksGataMi er et verktøy for å rapportere om ting som er feil med infrastrukturen i det offentlige rom, det være seg ødelagt, skadet, dumpet eller trenger å bli reparert, rengjort eller ryddet. Dette kan for eksempel være:

* Forlatte kjøretøy
* Gatelys som ikke virker
* Plakater eller graffiti
* Søppel
* Behov for rengjøring
* Behov for brøyting
* Glatt vei eller gangsti

## Drift og løsning

FiksGataMi drives av Foreningen Norwegian Unix User Group (NUUG). Nasjonalt kompetansesenter for fri programvare og Departementenes Servicesenter bidro med finansiering av utviklingen av prosjektet i starten, mens foreningen NUUG har drevet den alene de siste årene. Fornyingsmininster Rigmor Aasrud har uttalt at hun ønsker flere tjenester som fiksgatami.

Løsningen benytter seg av kartet OpenStreetMap som også er brukergenerert. På denne måten vil detaljene på kartet og innrapporteringene bli bedre ettersom kartet også utvikler seg.

## Historie
Organisasjonen MySociety i England har drevet og utviklet nettstedet FixMyStreet siden 2007.

Programvaren for FiksGataMi drives idag basert på den samme programvaren og utvikling foregår som et samarbeid mellom NUUG i Norge og MySociety i England.

På 4 måneder var det kommet inn over 6000 innrapporteringer fra 3600 innbyggere i 273 av landets kommuner, og 51 kommuner lenket til løsningen på sine nettsider i mars 2012.  Ved utgangen av 2014, da tjenesten ble oppgradert til en mer mobilvennlig versjon, var det videresendt  rapporter til det offentlige, og 67 kommuner lenket til løsningen fra sine nettsider.

## Referanser




## Eksterne lenker
*  
* 

### Mediaomtale
* 
* ''Teknisk Ukeblad:''Fix my street på norsk
* NRK: «Fiks gata mi» fikser gata di
* https://www.vg.no/forbruker/teknologi/i/6Lq0e/stor-suksess-for-fiksgatami *VG:* Stor suksess for FiksGataMi]
India under OL

**[[India]]** deltok første gang i olympiske leker under Sommer-OL 1900 i Paris, men deltok ikke mellom 1904 og 1912. Fra og med Sommer-OL 1920 i Antwerpen har de deltatt i samtlige sommerleker. India deltok første gang i vinterlekene under Vinter-OL 1964 i Innsbruck, og har foreløpig deltatt i ni vinterleker.  

## Medaljeoversikter

## Eksterne lenker
* Indias OL-statistikk på Olympedia.org
* Indias OL-statistikk  på Sports-reference.com
USS «Houston»

Fire skip i den amerikanske marinen har båret navnet **«Houston»**, etter byen Houston, Texas:

*USS «Houston» (AK-1), et lasteskip under første verdenskrig

*USS «Houston» (CA-30), en tung krysser sjøsatt i 1929 og senket i 1942

*USS «Houston» (CL-81), var en lett krysser satt i drift i 1943 og tatt ut av drift i 1947
 
*USS «Houston» (SSN-713), er en ubåt av  «Los-Angeles»-klassen satt i drift i 1982 og er fremdeles operativ
Indonesia under OL

**[[Indonesia]]** deltok første gang i olympiske leker under Sommer-OL 1952 i Helsingfors og har siden deltatt i alle sommerleker unntatt Sommer-OL 1964 i Tokyo og Sommer-OL 1980 i Moskva. Indonesia har aldri deltatt i vinterlekene. 

## Medaljeoversikt

## Eksterne lenker
* Indonesias OL-statistikk på Olympedia.org
* Indonesias OL-statistikk  på Sports-reference.com
Belarus under OL

**[[Belarus]]** deltok første gang i olympiske leker som selvstendig nasjon under Vinter-OL 1994 på Lillehammer. Tidligere har utøvere fra Belarus deltatt som en del av Sovjetunionen (1952–1988) og SUS (1992).

Belarus' nasjonale olympiske komité ble suspendert på grunn av landets medvirkning til Russlands invasjon av Ukraina 2022 og sin fortsatte støtte til fordel for Russland. Godkjente utøvere fra Belarus har kunnet delta i olympiske leker på et spesialopprettet lag som individuelle nøytrale utøvere.

## Medaljeoversikter

## Referanser


## Eksterne lenker
* Belarus' OL-statistikk på Olympedia.org
* Belarus' OL-statistikk  på Sports-reference.com
Stjørdal museum Værnes

**Stjørdal museum Værnes** er et kulturhistorisk museum som ligger på Værnes gamle prestegård i Stjørdal i Nord-Tr%C3%B8ndelag. Middelalderkirken Værnes kirke ligger like ved og formidles ved museet. Stjørdal museum er en del av museumsfellesskapet Stiklestad nasjonale kultursenter (SNK).  

Stjørdal museum ble etablert 1956 omkring Martin Moes store samling av antikviteter og naturhistorisk materiale med bygas gamle prestegård som arena. 

## Bygninger på museet
Prestegården ble bygd av sogneprest Hieronymus Heyerdahl i 1820.  Til prestegården hører en hage i engelsk stil fra 1800-tallet. Prestegårdskafeen med servering av enkle retter er åpen i sommersesongen. Utleie av lokaler til næringsliv og private for møter, selskap etc. hele året.

I Hæsjgata ligger en rekke eldre bygninger som er flyttet fra Stjørdal sentrum. Blant disse er 
*Ingebrigtsengården, en håndverkergård fra Stjørdalshalsen med bolighus, bur, verksted og brønn.
*Bernhards Minde var en av de få gjenværende håndverkergårdene fra den tidlige bebyggelsen på Stjørdal. De var planlagt revet, men i siste time ble det tatt initiativ for å bevare husene ved å flytte dem til Stjørdal museum. 

Låven åpnet etter restaurering i 2005. Her finner publikum et studiemagasin, skiftende utstillinger og verksted for håndverkskurs. 

## Gravhaugene
På museumsområdet finnes også en gravhaug fra vikingtiden og rester etter en kalkovn fra middelalderen. Like ved museet ligger Værnes kirke, en meget godt bevart steinkirke fra ca. 1140. Om sommeren er det felles omvisning i kirken og på museumsområdet. Nær museet finnes også en gravhaug fra vikingtiden og rester etter en kalkovn fra middelalderen. 

## Bergkunstmuseet – Det magiske berget
Av alle registrerte lokaliteter for bergkunst i Norge ligger om lag 20 % i Nord-Trøndelag og en god del av disse liggr i Stjørdal kommune. På bergkunstfeltet ved Leirfall finnes om lag 1200 figurer, risset inn i berget over en periode på kanskje så mye som 2000 år. Der planlegges det nå et regionalt bergkunstmuseum. Bergkunstmuseet skal legge til rette for kunnskap, opplevelse og studier med utgangspunkt i bergkunsten i Trøndelag. Museet skal drive selvstendig forskning, formidling og skjøtsel av bergkunst, i samarbeid og forståelse med Vitenskapsmuseet/NTNU og forvaltningsmyndighetene. 

## SNK
Stjørdal museum Værnes er en del av museumsfellesskapet Stiklestad nasjonale kultursenter (SNK) som består av museene Stjørdal museum Værnes, Levanger fotomuseum, Stiklestad Nasjonale Kultursenter, Nils Aas kunstverksted og Egge museum. 

## Referanser
Irak under OL

**[[Irak]]** deltok første gang i olympiske leker i Sommer-OL 1948 i London. De deltok ikke i Sommer-OL 1952 i Helsingfors og boikottet Sommer-OL 1956 i Melbourne på grunn av den da pågående Suezkrisen. Irak deltok så i alle de tre sommerlekene på 1960-tallet, men boikottet Sommer-OL 1972 i München og Sommer-OL 1976 i Montréal i protest mot apartheid-regimet i Sør-Afrika. Irak har aldri deltatt i vinterlekene. 

## Medaljeoversikt

## Eksterne lenker
* Iraks OL-statistikk på Olympedia.org
* Iraks OL-statistikk  på Sports-reference.com
Iran under OL

**[[Iran]]** deltok første gang i olympiske leker under Sommer-OL 1900 i Paris, men deltok ikke igjen før under Sommer-OL 1948 i London. De har deltatt i alle påfølgende sommerleker unntatt Sommer-OL 1980 i Moskva og Sommer-OL 1984 i Los Angeles. Iran deltok første gang i vinterlekene under Vinter-OL 1956 i Cortina d'Ampezzo og har foreløpig deltatt i elleve vinterleker.

## Medaljeoversikter

## Eksterne lenker
* Irans OL-statistikk på Olympedia.org
* Irans OL-statistikk  på Sports-reference.com
Byttinger

***Byttinger*** er en norsk dramafilm fra 1991, regissert av Sigve Endresen.

Filmen handler om syv storby-ungdommer som blir fraktet opp på fjellet og isolert på en seter sammen med flere sosialarbeidere. Disse ungdommene har vært mye borti narkotika, prostitusjon og vold. I fjellheimen skal disse unge menneskene få tilbake troen på seg selv, og finne styrke i naturen. Men isolasjonen i fjellet byr på uventede overraskelser som de ikke hadde regnet med.

## Skuespillere
* Bjarte Hjelmeland som Terje
* Stig Henrik Hoff som G.T.
* Mona Hofland som Dagny
* Hallvard Holmen som Steinar
* Arnhild Litleré som Siri
* Camilla Martens som Guri
* Daud Mirza som Haidar
* Marit Skram som Katrine
* Kari Tone Sperstad som Maria
* Reidar Sørensen som Arne
* Julie Winge som Anne Berit

## Eksterne lenker
* 
* *[http://www.filmweb.no/film/article253573.ece Byttinger]* hos Filmweb
Reidar Lyseth

**Reidar Andreas Lyseth** (1904–1987) var en norsk politiker (Ap), journalist, idrettsleder og kommunal tjenestemann fra Trondheim. Han var stortingsrepresentant i to perioder fra 1950 til 1957.

## Liv og virke
Han som ung aktiv innen en rekke idretter – svømming, fotball, friidrett, ski og bryting – og i 20-årene ble han også trener og dommer.

Han begynte i 1929 som sportsjournalist i *[[Ny Tid (1899–1947)|Ny Tid]]*, som var kommunistpartiets presseorgan i Trondheim. Han var valgt inn i Trondheim bystyre for kommunistpartiet i perioden 1932–1934. Han var også formann i Trøndelag Arbeideridrettskrets og senere reisesekretær med ansvar for bedriftsidretten i Arbeidernes Idrettsforbund. I et mellomspill var han også blant lederne i utbryterfraksjonen Kampforbundet for Rød Sportsenhet.

Avisene ble sensurert under okkupasjonen, og idrettsforbundene oppløst, og Lyseth tok arbeid innen bygg og anlegg. I 1943 ble Lyseth arrestert av Gestapo og satt fengslet på Falstad i flere måneder.

Etter frigjøringen i 1945 ble Lyseth sportsredaktør i *[[Arbeider-Avisa]]* i Trondheim og innvalgt i bystyret og formannskapet, nå som arbeiderpartimann. Han hadde også verv på krets- og forbundsnivå i Norges Idrettsforbund og innen idrett for funksjonshemmede.

Reidar Lyseth var stortingsrepresentant for Kjøpstedene i Sør-Trøndelag og Nord-Trøndelag fylker) 1950–1953 og for Sør-Trøndelag fylke 1954–1957.

I 1957 ble han ansatt som sosialrådmann i Trondheim kommune. Han satt i stillingen frem til han gikk av med pensjon i 1974. Han var styreformann ved Trondhjems Hospital, Sentralsykehuset i Trondheim, Trøndelag psykiatriske sykehus og Sosialhøgskolen i Trondheim.

## Referanser


## Eksterne lenker
*
Elisabeth Scheel

**Elisabeth «Lili» Scheel** (født 7. juli 1898, død i 1990) var en norsk keramiker.

## Utdanning og kunstnerisk virke
Hun lærte hos maleren Henrik Sørensen (1882–1962) og den danske billedhuggeren Einar Utzon-Frank (1888–1955) i København, samt i 1922 ved Statens kunst- og håndverksskole. I 1922 stilte hun ut tegninger i Kunstnerforbundet, og året etter startet hun sitt livslange virke i det nystartede keramikkverkstedet til Ragnhild Hvalstad (1875–1962) på Bestum i Kristiania. De to reiste også en del på studieturer i Frankrike og Italia. Deres arbeider ble kalt «Scheel og Hvalstad-keramikk». Fra 1924 til 1960 stilte hun årlig ut i Kunstnerforbundet, hennes arbeider var derfor godt kjent, og hun ble utvalgt til å delta på Verdensutstillingen i Paris (1937).  Hun malte flisleggingen på  M/S Vega og M/S Oslofjord. Mest kjent er hun kanskje fra da hun i 1949 vant en konkurranse om utsmykning av Oslo rådhus. Rådhuset stod ferdig i 1951, og hun utførte flere av rådhusets relieffer. Hun var også bidragsyter på vandreutstillingen *Design in Scandinavia,* som turnerte i USA i 1954, og *Scandinavian Crafts* i Tokyo og Kyoto 1978–1979. Etter at Hvalstad døde i 1962, drev Lili Scheel verkstedet frem til sin død i 1990.

## Familie
Elisabeth Scheel var datter av høyesterettsjustitiarius og statsråd Herman Carsten Johannes Scheel (1859–1956) og Sara Leonore Sandberg (1870–1958). Hun var en tid gift med komponisten Bjarne Brustad (1895–1978).
## Se også
*Scheel
## Referanser
Kīlauea

**Kīlauea** (1&nbsp;247 moh.) er en av fem skjoldvulkaner som danner øya Hawai'i, den største av Hawaiiøyene i Stillehavet. Øya er kjent som *Big Island* blant lokalbefolkningen. De andre vulkanene på øya er Mauna Loa (4&nbsp;169 moh.), Mauna Kea (4&nbsp;205 moh.), Hualālai (2&nbsp;521 moh.) og Kohala (1&nbsp;670 moh). Kīlauea er den mest aktive av alle vulkanene i arkipelet.

*Kīlauea* betyr «å spy» eller «mye spredning» på hawaiisk og refererer seg til den hyppige utgytelsen av lava. Puʻu ʻŌʻō-kjeglen har kontinuerlig hatt utbrudd på den østlige riftsonen siden 1983 og er dermed det lengste riftsoneutbruddet de siste 200 årene. Siden 1952 er det registrert 35 utbrudd, ikke inkludert det nåværende. Lava som er mindre enn 1&nbsp;000&nbsp;år gammel dekker 90&nbsp;% av Kīlauea.

## Se også
* Pele (gudinne)

## Referanser


## Eksterne lenker
*
Ragnhild Hvalstad

**Ragnhild «Lalla» Hvalstad** (født 7. mars 1875 i Kristiania, død 20. oktober 1962 samme sted) var en norsk maler og keramiker.

Hun var datter av disponent Johannes Andersen Hvalstad (1832–1922) og Marie Agnete Bjørnstad (1844–1922). Faren drev Lillestrøm Dampsag og Høvleri.

Ragnhild var med i den uformelle kunstnerkolonien som holdt til på Vågå i 1894; dette har senere blitt betegnet som «Vågåsommeren 1894». Deretter var hun i tidsrommet 1894–1895 elev av Harriet Backer i Kristiania, der hun og maler-venninnene dannet «Den dekorative forening». I 1895, 1898 og 1899 stilte hun ut på Høstutstillingen. Vinteren 1895–1896 dro hun til Firenze sammen med Kristine Laache, som i 1897 giftet seg med Oluf Wold-Torne. I 1897 oppholdt Ragnhild Hvalstad seg i Kviteseid sammen med flere venner. To år etter, i 1899, var hun elev av Jens Ferdinand Willumsen (1863–1958) i København. I 1903 besøkte hun Paris.

Hvalstad malte portretter, interiører og landskap, men med årene avtok hennes interesse for maleriet som uttrykksform. Etter foreldrenes død i 1922 reiste hun til fajansebyen Faenza i Italia på anbefaling fra Henrik Sørensen (1882–1962). Sørensen var en ivrig samler av fajanse. Tilbake i Norge startet hun eget keramikk-verksted på sin eiendom *Lilleborg* på Bestum i Oslo. Året etter fikk hun med seg Lilli Scheel (1898–1980) som kompanjong. Frem til Hvalstads død i 1962 holdt Hvalstad og Scheel årvisse utstillinger i Kunstnernes Hus og andre steder. De to keramikerne hadde en arbeidsfordeling der Hvalstad var formgiveren mens Scheel stod for detaljene. De hadde ansatt en dreier som dreide opp korpusarbeidene. Både Hvalstad og Scheel stod utførte dekorasjoner før brenningen av godset. Motivene var hovedsakelig blomster og andre naturalistiske dekorer; med andre ord skilte deres motivkrets seg i stor grad fra samtidens typisk funksjonalistiske dekor, som var preget av geometriske former og linjer. Hvalstad og Scheel reiste også en del i Frankrike, og dro til Italia på studietur i 1937. Deres arbeider ble kalt «Scheel og Hvalstad-keramikk». Scheel fortsatte verkstedsdriften etter Hvalstads død i 1962, og produserte keramikk frem til sin død 1990.

Fil:JohannesHvalstad.JPG| Faren Johannes Andersen Hvalstad (1832–1922), malt på Bestum i 1910
Fil:MarieHvalstad.JPG| Mora Marie Agnete Bjørnstad (1844–1922), malt i 1910

## Referanser
Eisbein

**Eisbein** er en matrett gjort av skank av svin. I Tyskland kalles den også **hachse**, **hechse**, **haxe**, **haspel**, **hämmche**, **vötel**, **schweinshaxe** eller **knöchla**, i Østerrike **stelze**, i Bayern **schweinshaxn**, i Franken **adlerhaxe**, i Sveits **gnagi** eller **wädli**. Skanken er en del av svinets bein, mellom kne- eller albueleddet og det ytterste leddet (labben).

Eisbeinen er omgitt av et tykt fettlag. Kjøttet er aromatisk, men må undergis en lang varmebehandling. Det må kokes eller grilles helt til kjøttet løsner fra beinet.

Tilberedningsmåtene varierer mellom regionene, men det finnes to hovedvarianter: I Nord-Tyskland blir kjøttet gjerne saltet og deretter kokt, mens det i Sør-Tyskland, Tsjekkia og Østerrike som regel blir bakt eller grillet i usaltet form.

## Etymologi
### Eisbein
Eisbein kommer sannsynligvis fra gammelhøytysk *īsbēn*, et gammelt uttrykk fra fagspråket til jegere og medisinere for hoftebeinet, trolig utlånt fra latin *ischia* (hofteledd), senere gresk *ischion* (hoftebein).

### Haxe
Betegnelsen *hachse*, *hechse* eller *haxe* går tilbake til det gammelhøytyske *hāhs(i)na* (akillessenen). Det kan kanskje også knyttes til det latinske *coxa* (hofte).

## Referanser




## Eksterne lenker
*
Amirani (vulkan)

**Amirani** er en aktiv vulkan på jupitermånen Io. Vulkanen står for de største aktive lavastrømmene i hele solsystemet.

## Referanser


## Eksterne lenker
*
Svovelmonoksid

**Svovelmonoksid** er en uorganisk forbindelse med formel . Den finnes kun som i en fortynnet gassfase. Når svovelmonoksid er konsentrert eller kondensert konverterer den til  (noen ganger kalt disvoveldioksid eller svovelperoksid). Det har blitt oppdaget i verdensrommet, men oppstår sjelden intakt ellers.
Triclema

***Triclema*** er en slekt av dagsommerfugler som tilhører undergruppen blåvinger i den artsrike familien glansvinger (Lycaenidae).

## Utseende
Ganske små (vingespenn ca. 20 millimeter), spinkle sommerfugler uten stjert eller med 2-3 korte, håraktige stjerter på bakvingen. Oversiden er mørk brun, uten metallglans. Undersiden er lysbrun, med uregelmessige, bølgende, mørkere tverrbånd.

## Levevis
Larvene kan finnes på busker og trær i akasieslekten (*Acacia*).

## Utbredelse
Denne slekten er utbredt i Vest- og Sentral-Afrika.

## Systematisk inndeling

Slekten *Triclema* blir ofte regnet som en underslekt av *[[Anthene]]*. Artene er listet alfabetisk.

* sommerfugler (Lepidoptera)
** gruppe / overfamilie dagsommerfugler (Papilionoidea)
*** familie glansvinger (Lycaenidae) 
**** delgruppe Lycaeninae (i vid forstand)
***** blåvinger (Polyommatinae) 
****** stamme Lycaenesthini
******* slekt ***Triclema*** Karsch, 1893
******** *[[Triclema africana]]* (Bethune-Baker, 1926)
******** *[[Triclema coerulea]]* (Aurivillius, 1895)
******** *[[Triclema fasciatus]]* (Aurivillius, 1895)
******** *[[Triclema hades]]* (Bethune-Baker, 1910)
******** *[[Triclema inconspicua]]* (Druce, 1910)
******** *[[Triclema inferna]]* (Bethune-Baker, 1926)
******** *[[Triclema kamilila]]* (Bethune-Baker, 1910)
******** *[[Triclema kimboza]]* (Kielland, 1990)
******** *[[Triclema krokosua]]* (Larsen, 2005)
******** *[[Triclema lacides]]* (Hewitson, 1874)
******** *[[Triclema lamias]]* (Hewitson, 1878)
******** *[[Triclema lucretilis]]* (Hewitson, 1874)
******** *[[Triclema lutzi]]* (Holland, 1920)
******** *[[Triclema marshalli]]* (Bethune-Baker, 1903)
******** *[[Triclema nigeriae]]* (Aurivillius, 1905)
******** *[[Triclema obscura]]* (Druce, 1910)
******** *[[Triclema oculatus]]* (Grose-Smith & Kirby, 1893)
******** *[[Triclema phoenicis]]* (Karsch, 1893)
******** *[[Triclema rufoplagata]]* (Bethune-Baker, 1910)
******** *[[Triclema tisamenus]]* (Holland, 1891)

## Eksterne lenker
* 
* Norges sommerfugler – Glansvinger
* Brower, Andrew V. Z. 2007. [''Triclema'' i The Tree of Life Web Project, http://tolweb.org/ http://tolweb.org 
* www.funet.fi – Polyommatinae
Candida (sang)

**«Candida»** er en amerikansk sang, skrevet av Toni Wine og Irwin Levine. Den var den første singlen (Bell 903), utgitt under navnet Dawn (som senere ble til Tony Orlando and Dawn), i august 1970. Sangen var arrangert av Norman Bergen. Singlen var produsert av The Tokens (Hank Medress, Phil Margo, Mitch Margo, Jay Siegel) og Dave Appell.

Backingsangere var Sharon Greane, Linda November, Jay Siegel og én av opphavspersonene, Toni Wine.

Phil Margo spilte trommer på de første opptakene. Singlens B-side var «Look at Me».

«Candida» var signatursporet på Dawns første album, som også hadde tittelen *Candida*.

Sangen var med i episoden *La Fleur* i femte sesong av TV-serien *[[Lost]]*.

## Norsk versjon
Terje Mosnes har skrevet en norsk tekst. Den norske tittelen er «Kan De da?»

### Innspilling
*Torry Enghs. Utgitt på single i 1971.

## Listeplassering
Versjonen til Dawn lå som # 3 på Billboard Hot 100-listen.

## Referanser
Blue Velvet

***Blue Velvet*** er en amerikansk mysteriefilm og thriller fra 1986, skrevet og regissert av David Lynch. Filmen har elementer av både film noir og surrealisme. Hovedrollene spilles av Kyle MacLachlan, Isabella Rossellini, Dennis Hopper og Laura Dern. Tittelen er fra en sang av Bobby Vinton fra 1963 med samme tittel. Selv om mange filmanmeldere var svært negative til filmen den første tiden etter premieren, anses filmen flere tiår senere som en kultfilm. 

Lynch ble for andre gang i sin karriere nominert til en Oscar for beste regi etter denne filmen. Den er et eksempel på en regissør som gjør uventede valg i rollebesettelsen, og i tillegg til at *Blue Velvet* ga Dennis Hoppers karriere en ny giv, merket man seg at Lynch ga en hovedrolle til Isabella Rossellini, som til da hovedsakelig var kjent som frontfigur for kosmetikk og som modell for store motehus.

Det amerikanske filminstituttet har kåret Hoppers rollefigur Frank Booth til filmhistoriens 36. beste skurkeskikkelse.

## Handling
I sentrum for handlingen finner vi studenten Jeffrey Beaumont (spilt av Kyle MacLachlan). Filmen starter i det Jeffrey, som er kommet hjem til den lille byen Lumberton for å besøke sin alvorlig syke far, finner et menneske-øre i gresset på vei hjem fra sykehuset. Han tar øret med seg til politimannen Williams, og slik treffer han politimannens datter Sandy (spilt av Laura Dern), som han kjente i gamle dager. Sandy forteller Jeffrey at øret på en eller annen måte kan knyttes til nattklubbsangeren Dorothy Vallens (spilt av Isabella Rossellini). Steg for steg blir Jeffrey trukket stadig dypere inn i hjembyens skitne underverden. Han innleder et seksuelt forhold til Dorothy Vallens, og avdekker den psykotiske, kriminelle Frank Booth (spilt av Dennis Hopper), som selger narkotika, er skyldig i kidnapping og begår seksuelle overgrep.

## Skuespillere
* Isabella Rossellini som Dorothy Vallens
* Kyle MacLachlan som Jeffrey Beaumont
* Dennis Hopper som Frank Booth
* Laura Dern som Sandy Williams
* Hope Lange som Mrs. Williams
* Dean Stockwell som Ben
* George Dickerson som detektiv Williams
* Priscilla Pointer som Mrs. Beaumont
* Frances Bay som tante Barbara
* Jack Harvey som Mr. Beaumont
* Ken Stovitz som Mike
* Brad Dourif som Raymond
* Jack Nance som Paul
* J. Michael Hunter som Hunter
* Dick Green som Don Vallens

## Referanser


## Litteratur
* Atkinson, Michael (1997): *Blue Velvet*. Long Island, New York.: British Film Institute. ISBN 0-85170-559-6.
* Drazin, Charles (2001): *Blue Velvet: Bloomsbury Pocket Movie Guide 3*. Britain. Bloomsbury Publishing. ISBN 0-7475-5176-6.

## Eksterne lenker
* 
*
Zofia Nehringowa

**Zofia Nehringowa** (født **Zofia Duda** 10. mai 1910 i Warszawa i daværende Kongress-Polen, død **Zofia Krzeszczyk** 17. august 1972 samme sted, Polen), var en polsk skøyteløper som i sin aktive karriere var gift med Edward Nehring, og er derfor best kjent som Zofia Nehringowa. Hun var en pioner og ambassadør for kvinnelig hurtigløpssport. Nehringowa var også den første til å inneha alle de ISU-offisielle distanse-verdensrekordene med vanlig europeisk parstart og den eneste med ISU-offisiell godkjent verdensrekord på 10&nbsp;000m for damer.

## Personlige rekorder

## Referanser




## Eksterne lenker
* 
*  Zofia Nehringowa (Poland, 1910-1972) en av *The Sweet 16: Heroines of Speedskating Who Changed the Game* på **ReoCities.com**
*  Zofia Nehringowa på The-Sports.org (mesterskapsresultater)
Los Garbanzos

**Los Garbanzos** er ei costaricansk musikkgruppe. Den ble danna i 1995, og var i begynnelsen et punk- og hardcoreband, men har etter hvert gått mer over til ska. Sangene deres handler ofte om kvinner, fest og alkohol.

## Diskografi
**Garbanzos* (demo)
**De vuelta*
**La doctrina secreta*
**Algo en la vida*

## Eksterne lenker
* Los Garbanzos på MySpace
* «Garbanzos se deja ver con ''Bonita''». *La Nación* (11. april 2011)
* «Garbanzos causó bailes y brincos en La Sabana». *La Nación* (9. juli 2011)
* «Garbanzos y Percance calentaron en el Nacional». *La Nación* (10. juli 2011)
Ferdinand the Bull (sang)

**«Ferdinand the Bull»** er en amerikansk filmsang, skrevet av Larry Morey og Albert Hay Malotte. Den ble fremført i Walt Disneys Academy Award-vinnende animerte kortfilm, Oksen Ferdinand (*Ferdinand the Bull*), fra 1938.

Oksen Ferdinand ville heller sitte under treet og lukte på blomstene enn å delta i tyrefektning.

## Norsk versjon
Torgeir Audunson har skrevet en norsk tekst.

### Innspillinger

## Referanser
Drammens Skiklubb

**Drammens Skiklub** av 1881 gikk inn i Ski- og Ballklubben Drafn i 1916. Klubben arrangerte fra 1883 «Drammensrennet», først fra Liakollen ved Stoppen i Lier, senere i Strøtvedtbakken. Fra 1912 var Drafn medarrangør, og etter sammenslutningen var Drafn enearrangør fram til 1965. Kong Haakon VII var gjest i bakken i 1910. Etter 1939 endret rennet karakter og ble flyttet til Drafnkollen. Drammens Skiklubb hadde et viktig medlem i Thorleif Haug, senere Norges første olympiske mester på ski.

## Litteratur
*
Gil Hanse

**Gilbert S. Hanse** er en amerikansk golfbanearkitekt. I mars 2012 ble han tildelt oppgaven å tegne banen til OL-vinneren i golf i Rio de Janeiro 2016.

Hanse har tidligere tegnet flere baner som brukes i turneringer på PGA-touren. Han står også bak renoveringer av baner konstruert av andre arkitekter, som blant andre TPC Boston, opprinnelig tegnet av Arnold Palmer. 

## Eksterne lenker
*
Twin Peaks – Fire Walk with Me

***Twin Peaks – Fire Walk with Me*** er en amerikansk grøsser og mysteriefilm fra 1992 regissert av David Lynch. Hovedrollen spilles av Sheryl Lee. Filmen er en prequel til TV-serien ''Twin Peaks'' (1990), skapt av Lynch og Mark Frost. 

## Handling
Filmen begynner med at FBI etterforsker drapet på en ung prostituert i en småby i delstaten Washington. Et spesialteam innen FBI med telepatiske evner sanser at morderen kommer til å drepe en annen tenåringsjente i nær fremtid. Derfra flyttes handlingen til småbyen Twin Peaks, hvor  tenåringsjenta Laura Palmer bor. Hun lever et tilsynelatende sorgløst liv, men sliter i virkeligheten med meget mørke hemmeligheter. Hun roter seg inn i et belastet miljø og blir til slutt brutalt drept. 

## Om filmen
Filmen ble forholdsvis godt mottatt av europeiske anmeldere, mens anmelderne i USA var negative. 

Den ble ingen suksess hos publikum, blant annet så ble den buet av publikum Cannes. Dette bidro til å legge planene om en ny TV-sesong død for mange år fremover. 

## Rolleliste (utvalg)

## Referanser


## Eksterne lenker
*
Gjenforeningen av Iran (1921)

**Opprørene i Persia i 1921** viser til en rekke hendelser og konflikter som til sist førte til opprettelsen av Pahlavi-dynastiet i 1925. Hendelsene begynte som et kupp ledet av Reza Khan, støttet av en kossakkbrigade, i februar 1921. Årsakene til kuppet kan ha vært den kaotiske situasjonen som eksisterte i Persia (Iran) i etterspillet av første verdenskrig, hvor flere opprør hadde ført til at den lokale statsmakten mistet mye av sin reelle innflytelse. Kuppmakerne møtte liten motstand og tok Teheran relativt lett, og Pahlavi fulgte opp med militære kampanjer mot det kommunistiske pro-sovjetiske separatistregimet i Gilan og mot Oberst Pessians styrker i Khorasan. Det forekom også en kampanje mot kurdiske opprørere som varte til 1922. Til slutt var Iran gjenforent som én nasjon, og Reza Pahlavi erklærte seg selv som Irans sjah i 1925.
Drammens Skifabrikk

**Drammens Skifabrikk** var en norsk skiprodusent.

Fabrikken ble grunnlagt i Schultz gate 6 av Henry Auensen og Bjarne Næss. Auensen døde i 1929 og Næss ble eneeier. Fabrikken lagde alle sorter ski av hickory og ask, og eksporterte vintersportsutstyr til Europa og Nord-Amerika. Fabrikken fikk gullmedalje ved Drammensutstillingen i 1930, og ble i løpet av 1930-årene flyttet til Bjørnstierne Bjørnsons gate 8 , senere til Konnerudgaten 8 og til slutt til Griffenfeldts gate 1. Fabrikken beskjeftiget i storhetstiden om lag 50 ansatte på 600 kvadratmeter. En av de ansatte var Birger Ruud,  legendarisk norsk skiløper, en annen var Willi Kment, østerriksk fotballtrener, som trente Drafn i 1954-55, og senere det norske landslaget. Fabrkken startet senere karorresifabrikk og garderobehylleavdeling. Fabrikken ble nedlagt tidlig på 1970-tallet.

## Referanser
Kvinnerettigheter

**Kvinnerettigheter** er friheter og hva kvinner og jenter i alle aldre har krav på i mange samfunn. I en del steder er disse rettighetene støttet av lov eller sedvane, men andre steder blir de oversett eller undertrykket. Kvinners rettigheter skiller seg fra den generelle oppfatningen av menneskerettigheter ved å peke på nedarvete historiske og tradisjonelle fordommer mot at kvinner og jenter utøver sine rettigheter til fordel for menn og gutter.

Problemstillinger eller emner som vanligvis knyttes til forestillinger om kvinners rettigheter omfatter, men er ikke begrenset til, retten til: kroppslig integritet og selvbestemmelse over egen kropp, avgi stemme ved politiske valg, til arbeid, inneha offentlige stillinger, rettferdige lønninger eller likelønn, egen eiendom, utdanning, tjenestegjøre i militæret, inngå juridiske avtaler, ha rettigheter i ekteskapet, overfor ektefelle, foreldre og i religion.

## Undersøkelse fra 2011

I det amerikanske magasinet *[[Newsweek]]* for den 26. september 2011 er det en undersøkelse om kvinners status i land verden over under tittelen *The Best and Worst Places for Women* («De beste og verste steder å være for kvinner»).

De faktorene som ble vurdert var lovfestete rettigheter, helse og helsetjenester, utdanning, økonomiske muligheter, og politisk makt. Rangeringen ble bestemt av Lauren Streib ved ensartede kriterier og tilgjengelig statistikk i henold til det beste og verste: 

## Se også
* Kjønnslikestilling
* Kvinnebevegelsen
* Likestilling
* Menneskerettigheter
* FNs kvinnekonvensjon

## Referanser


## Eksterne lenker
*
Kasun

**Kasun** (av fransk *Caisson*, «kiste») er et lagersted, som regel for våpen, som regnes for svært innbruddssikkert med tykke forsterkede murvegger, solid ståldør og et meget spesielt låsesystem.
Borgpollan

**Borgpollan** er et felles navn på de to pollene Ytterpollen (nordligste) og Innerpollen (sørligste) på nordsiden av Vestvågøy kommune i Nordland. Pollene har innløp fra Evjestraumen som kommer fra Lauvåspollen i nordvest og strekker seg i underkant av 6&nbsp;kilometer sørøstover til gården Veiberg. Ytter- og Innerpollen forbindes gjennom det 330&nbsp;meter lange sundet Skjellstraumen som krysses av E10.

Det er spredt bebyggelse langs hele kystlinjen.

## Utfyllende artikler
*Innerpollen
*Ytterpollen
*Lauvåspollen
*Mjåsundet

## Referanser
Lauvåspollen

**Lauvåspollen** er en poll på nordsiden av Vestvågøya i Lofoten som strekker seg om lag 1,2&nbsp;kilometer sørover fra Nesjeøya. Pollen fungerer som et sund der det ligger mellom den én kilometer lange Jellvollsstraumen som går til Mjåsundet i nord og den 300 meter lange Evjestraumen som går til Borgpollan i sør.

Fv994 går langs vestsiden av pollen forbi gårdene på Straume. Den lokale Nesjeøyveien går til gårdene på Nesjeøya.

## Se også
*Ytterpollen
*Innerpollen
*Mjåsundet

## Referanser
Mjåsundet

**Mjåsundet** er et sund på nordsiden av Vestvågøya i Lofoten som strekker seg over 3&nbsp;kilometer fra Flaget nord for Eggum til Jellvollsstraumen ved Nesjeøya i sørøst. På vestsiden ligger Vestvågøya mens på østsiden ligger Nesjeøyan og Borgflesa.

Sundet er gjennomgående svært grunt, med dybder på under 5&nbsp;meter og en rekke skjær.Innløpet til Borgpollan og Lauvåspollen, en sammenhengende rekke med poller og sund som strekker seg nesten 11&nbsp;kilometer sørøstover, går via Mjåsundet.

Øst for Borgflesa, i nordøstenden av sundet,  ligger Borgværet landskapsvernområde. Fv994 går langs vestsiden.

## Fotnoter



## Referanser